Dr dr dr Dr dr Dr dr dr Dr Dr dr Dr Dr dr Dr dr dr Dr dr dr dr dr A dr A 


XP XP IP IP IT 3 2 E 3 3 2 E IE 3 E E IE IE E XX 


Acatistul Sfinţilor mucenici Ciprian şi lustina 
(2 octombrie) 


IN 


ACU 


Sfinții mucenici Ciprian şi lustina, fecioara (2 octombrie): 


https://www.academia.edu/44260130/Sfin % C5% A 3ii mucenici _Ciprian_% C5%9Fi_lustin 
a fecioara 2 octombrie 


https://archive.org/details/sf.-ciprian-si-iustina 


https://www.slideshare.net/steaemy 1/sfinii-mucenici-ciprian-i-iustina-fecioara-2-octombrie 


2 5 e 


Materiale despre Sfinţii mucenici Ciprian şi lustina: 


&&& 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Pe cel ce din întunericul înşelăciunii ca o stea a răsărit, pe Ciprian cugetătorul de 
Dumnezeu să-l cinstim şi împreună cu dânsul pe fecioara lustina să o fericim. Pe 

cei ce au surpat înşelăciunea diavolească şi lui Hristos jertfă bine primită s-au adus, 
care şi de la noi aud: Bucuraţi-vă, aleşilor ostaşi ai lui Hristos! 


Icosul 1 

Lepădând întunericul slujirii diavoleşti, te-ai îmbrăcat în veşmântul cel luminos al 
lui Hristos şi ca un înger petrecând pe pământ de cele cereşti te-ai învrednicit pen- 
tru care şi noi minunându-ne, îți cântăm: 

Bucură-te, prin care Hristos S-a arătat; 

Bucură-te, prin care diavolul a suspinat; 

Bucură-te, îndreptătorul celor căzuţi în rătăcire; 

Bucură-te, surpătorul dogmelor înşelăciunii; 

Bucură-te, adâncime a cunoaşterii dumnezeieşti; 

Bucură-te, înălțimea petrecerii creştineşti; 

Bucură-te, văditorul înşelăciuniui diavoleşti; 

Bucură-te, arătătorul dragostei dumnezeieşti; 

Bucură-te, stea aleasă a crugului ceresc; 

Bucură-te, făche luminoasă a celor ce rătăcesc; 

Bucură-te, prin care Hristos S-a slăvit; 

Bucură-te, prin care diavolul s-a biruit; 

Bucură-te, Cipriane fericite! 


Condacul 2 
Deschisu-ţi-a Hristos ochii sufletului tău şi ai văzut lumina cea adevărată şi la cu- 
noaşterea Lui te-a tras, cântându-l cu credinţă: Aliluia! 


Icosul 2 

Luminându-te cu adevărata credinţă, ai lepădat deşertăciunea idolească şi te-ai ară- 
tat fecioară aleasă, lustina fericită pentru care te lăudăm cu acestea: 
Bucură-te, floarea fecioriei; 

Bucură-te, crinul curăţiei; 

Bucură-te, alabastru ce păstrezi mirul sfinţeniei,; 

Bucură-te, cădelniţă ce împrăştii mireasma smereniei; 

Bucură-te, vistieria dragostei dumnezeieşti; 

Bucură-te, diamantul răbdării muceniceşti; 

Bucură-te, cămara faptelor bune; 

Bucură-te, candelă nestinsă de rugăciune; 

Bucură-te, pământul cel bun, care ai rodit sămânţa credinţei; 
Bucură-te, ceea ce ai cules cu-mbelşugare roadele nevoinţei; 
Bucură-te, dispreţuitoarea celor pământeşti; 

Bucură-te, doritoarea celor cereşti; 

Bucură-te, lustina, fecioară prea slăvită! 


Condacul 3 

Cu putere de sus fiind îmbrăcată, ai depărtat de la tine toată lucrarea vrăjmaşului şi 
toate măiestriile lui întru nimic le-ai socotit, lustina fericită cântând cu credinţă: 
Aliluia! 


Icosul 3 

Ars-ai cu râvnă înflăcărată toate cărțile vrăjitoreşti, cele pricinuitoare de pierzare şi 
ai primit înăuntrul sufletului tău strălucirea Mângâietorului, Cipriane strălucite, 
prin care ai luminat pe cei ce strigă: 

Bucură-te, surpătorul înşelăciunii; 

Bucură-te, izgonitorul minciunii; 

Bucură-te, cel ce ai cunoscut a vrăjmaşului răutate; 

Bucură-te, cel ce te-ai îndulcit de a lui Hristos bunătate; 

Bucură-te, vas ales al bunei prefaceri; 

Bucură-te, bogăţie neîmpuţinată a dumnezeieştii cunoașteri; 

Bucură-te, cel ce te-ai umplut de Lumină cerească; 

Bucură-te, cel ce te-ai ridicat de la cugetarea pământească; 

Bucură-te, cel ce ţi-ai omorât a patimilor pornire; 

Bucură-te, cel ce te-ai însuflețit cu dumnezeiasca dorire; 

Bucură-te, al sărăciei lui Hristos următor; 

Bucură-te, al slavei celei deşarte urător; 

Bucură-te, Cipriane fericite! 


Condacul 4 

Râvna spre cele rele ţi-ai schimbat-o, părinte, în dorirea şi setea de cele dumne- 
zeieşti, slujitor râvnitor al Domnului făcându-te. Şi umplându-te de înţelepciune şi 
har, cu vrednicie ai strigat: Aliluia! 


Icosul 4 

Suitu-te-ai la înălțimea faptelor bune prin viaţa ta cea minunată, fericită lustina, şi 
ai tras din adâncul pierzării pe vrăjitorul Ciprian şi mulţime de popor; pentru care, 
cinstindu-te, îți cântăm: 

Bucură-te, a fecioriei păzitoare; 

Bucură-te, a harului lucrătoare; 

Bucură-te, ceea ce pe Hristos l-ai dorit; 

Bucură-te, ceea ce pe diavolul l-ai urât; 

Bucură-te, chip nepătat de viaţă curată; 

Bucură-te, pildă însufleţită de petrecere înaltă; 

Bucură-te, că ai înfrânt a vrăjmaşului pornire; 
Bucură-te, că ai arătat a Domnului putere; 
Bucură-te, mieluşeaua cea frumoasă a lui Hristos; 
Bucură-te, al fecioriei neprihănit prinos; 
Bucură-te, prin care răutatea s-a alungat; 
Bucură-te, prin care Veliar s-a ruşinat; 
Bucură-te, lustina, fecioară prea Slăvită! 


Condacul 5 

Lui Hristos ai urmat cu inimă arzând de dragoste dumnezeiască şi bine te-ai nevoit 
în stadionul nevoinţelor, lustina, fecioară iar acum în sălaşurile cereşti strigi ne- 
încetat: Aliluia! 


Icosul 5 

Ierarh însuflat de Dumnezeu şi iconom credincios al tainelor dumnezeiești te-ai 
arătat, Cipniane fericite şi lui Hristos ai adus, prin cuvânt şi prin faptă, pe cei ce-ţi 
strigă unele ca acestea: 

Bucură-te, păstorul oilor cuvântătoare; 

Bucură-te, izvorul apelor tămăduitoare; 

Bucură-te, cel ce ai urmat bunătatea lui Hristos; 

Bucură-te, cel ce te-ai dovedit iconom credincios; 

Bucură-te, ierarh cuvios în dogme iscusit; 

Bucură-te, cuvântător ales şi ritor nebiruit; 

Bucură-te, că-ţi păstoreşti turma cu credincioşie; 

Bucură-te, că alungi de la ea negura ereziei; 

Bucură-te, semănătorul dogmelor credinţei; 

Bucură-te, plivitorul relelor seminţe; 

Bucură-te, povăţuitorul cel bun al sufletelor; 

Bucură-te, tămăduitorul cel milostiv al trupurilor; 

Bucură-te, Cipriane fericite! 


Condacul 6 

Propovăduitorul adevărului, luminătorul Bisericii şi trâmbiţa milostivirii dumne- 
zeieşti te-a arătat pe tine, părinte Cipriane, Cel ce te-a împodobit cu veşmântul 
virtuţilor, căruia Îi strigi neîncetat: Aliluia! 


Icosul 6 

Petrecere cuvioasă şi sfântă ai adus, lustino vrednică de laudă, ca o zestre Domnu- 
lui şi nevoindu-te cu suflet bărbătesc ţi-ai vărsat sângele pentru dragostea Mirelui 
tău pentru care cu îndrăzneală îţi cântăm: 

Bucură-te, făclie a dragostei dumnezeieşti; 

Bucură-te, sabie omorâtoare a înşelăciunii diavoleşti; 
Bucură-te, ceea ce ai suferit durerile muceniciei; 
Bucură-te, ceea ce ai biruit a tiranului măiestrie; 
Bucură-te, căci cu trup neputincios pe satana l-ai zdrobit; 


Bucură-te, căci în stadionul nevoinţei pe Hristos L-ai slăvit,; 


Bucură-te, căci pentru Cel iubit capul ţi l-ai pus; 
Bucură-te, că întru slavă te-ai suit spre cele de sus; 
Bucură-te, a strălucirii lui Hristos văzătoare; 
Bucură-te, a sufletelor omorâte de păcat însufleţitoare; 
Bucură-te, ceea ce ai dobândit viaţa cea fericită; 


Bucură-te, ceea ce te-ai sălăşluit în bucuria cea nesfârşită; 


Bucură-te, lustina, fecioară prea Slăvită! 


Condacul 7 


Calea muceniciei ai săvârşit-o cu cuget viteaz, lustina, cugetătoare de Dumnezeu şi 
te-ai învrednicit de slava cea mai presus de ceruri, alungând pornirile diavolilor de 


la cei ce cântă: Aliluia!” 


Icosul 7 


Omorându-te față de cele lumești, ierarhe Cipriane, ai urmat lui Hristos şi te-ai 
nevoit ca un fără de trup, stricând, cu rugăciunile tale, măiestriile diavoleşti de la 


cei ce-ţi strigă: 

Bucură-te, vestitorul credinţei creştineşti; 

Bucură-te, surpătorul rătăcirii idoleşti; 

Bucură-te, ierarh şi mucenic nebiruit; 

Bucură-te, că în cele cereşti te-ai sălăşluit; 

Bucură-te, sabie cu două tăişuri ce tai a vrăjilor legătură; 
Bucură-te, bici usturător ce desfaci a farmecelor țesătură; 
Bucură-te, cel ce ai mustrat vătămarea idolească; 
Bucură-te, cel ce ai apucat pe calea cerească; 

Bucură-te, cel ce ai propovăduit a lui Hristos pogorâre; 
Bucură-te, cel ce ai surpat a lui Veliar înălțare; 
Bucură-te, izvorul cel neîmpuţinat al tămăduirilor; 
Bucură-te, rază strălucitoare a minunilor; 

Bucură-te, Cipriane fericite! 


Condacul 8 

Străină viaţă petrecând pe pământ, părinte Cipriane, ţi-ai săvârşit alergarea în sta- 
dionul nevoinţei şi ai fost încununat ca un biruitor, sfințite mucenice, cântând ne- 
încetat Sfintei Treimi: Aliluia! 


Icosul 8 

Toată viaţa ta a fost o rugăciune şi o nevoinţă întru smerenie, lustina fericită, pen- 
tru care Hristos, Mirele tău, te-a încununat cu cununa muceniciei, îndemnând pe 
toţi să-ţi cânte: 

Bucură-te, mireasa lui Hristos; 

Bucură-te, că Lui te-ai adus prinos; 

Bucură-te, mireasma dumnezeiască a fecioriei; 

Bucură-te, nectarul cel dulce al înţelepciunii; 

Bucură-te, organul cel tainic al Duhului; 

Bucură-te, sălaşul cel sfințit al harului; 

Bucură-te, că te-ai aprins de dragostea Ziditorului; 

Bucură-te, că ai stins aprinderea pătimaşă a trupului; 

Bucură-te, podoaba fecioarelor smerite; 

Bucură-te, frumuseţea Sfintelor muceniţe; 

Bucură-te, dezrădăcinătoarea sadurilor idoleşti; 

Bucură-te, săditoarea cuvintelor dumnezeieşti; 

Bucură-te, lustina, fecioară prea Slăvită! 


Condacul 9 
Plină fiind de dragostea dumnezeiască şi depărtându-ţi mintea de la cele pămân- 
teşti, nu ai simţit durerile cele trupeşti, ci, nevătămată rămânând, ai cântat: Aliluia! 


Icosul 9 

Râurile sângiuirilor tale ţi-au înroşit veşmântul, înțelepte mucenice al Domnului şi 
te-ai suit la locaşurile cele de sus, cele mai presus de minte, Cipriane fericite şi pe 
Hristos ÎI rogi pentru cei ce-ţi cântă cu credinţă: 

Bucură-te, împărţitorul dumnezeieştilor daruri; 

Bucură-te, slava purtătorilor de chinuri; 

Bucură-te, podoaba cea frumoasă a preoţilor; 

Bucură-te, dascălul cel înţelept al credincioşilor; 

Bucură-te, râvnitorul cel fierbinte al apostolilor; 

Bucură-te, atletul cel ales al cetei mucenicilor; 

Bucură-te, că spre tăiere capul ţi l-ai plecat; 

Bucură-te, că Dumnezeu după dreptate te-a încununat; 

Bucură-te, că ai băut paharul lui Hristos; 

Bucură-te, că ai surpat semeţia celui mincinos; 

Bucură-te, al Bisericii Ortodoxe apărător; 
Bucură-te, al farmecelor satanei distrugător; 
Bucură-te, Cipriane fericite! 


Condacul 10 

După fericita ta adormire, ierarhe Cipriane, trupul tău cel cinstit, împreună cu cel al 
lustinei, au fost proslăvite de Dumnezeu şi fiind duse cu credinţă în cetatea Romei, 
izvorăsc tămăduiri celor ce strigă cu credinţă: Aliluia! 


Icosul 10 

În cămara de nuntă cea dumnezeiască dănţuieşti acum, ca o mireasă a lui Hristos, 
lustina. Adu-ţi aminte şi de noi, cei cuprinşi de multe ispite, ca neîncetat să-ţi cân- 
tăm: 

Bucură-te, văzătoarea frumuseţii lui Hristos; 

Bucură-te, solitoare pentru noi, cei de jos; 

Bucură-te, cu îngerii împreună vorbitoare; 

Bucură-te, cu mucenicii împreună locuitoare; 

Bucură-te, acoperământ şi sprijin împotriva măiestriilor vrăjitoreşti; 

Bucură-te, căderea şi zdrobirea pornirilor diavoleşti; 

Bucură-te, că alungi duhul deznădejdii; 

Bucură-te, că ne dăruieşti bucuria nădejdii; 

Bucură-te, ceea ce ne ridici din mocirla patimilor; 

Bucură-te, ceea ce înveseleşti mulțimea credincioşilor; 

Bucură-te, prin care înşelăciunea s-a biruit; 

Bucură-te, prin care adevărul a strălucit; 

Bucură-te, lustina, fecioară prea slăvită! 


Condacul 11 
Ridică-ţi mâinile tale şi roagă-te Domnului, împreună cu sfințitul Ciprian, pentru 
noi cei ce pururea suntem în nevoi şi în scârbe, ca neîncetat să strigăm: Aliluia! 


Icosul 11 

Îndulcindu-te de lumina cea nematerială a Sfintei Treimi, părinte Cipriane nu uita 
de turma ta cea cuvântătoare ci slobozeşte-o de noaptea patimilor, căci spre tine 
năzuieşte totdeauna, cântându-ţi cu evlavie: 

Bucură-te, apărătorul turmei tale; 

Bucură-te, mângâietorul celor în supărare; 

Bucură-te, dezlegătorul puterii vrăjitoreşti; 

Bucură-te, tăietorul legăturii diavoleşti; 

Bucură-te, că ai tămăduit pe femeia ce pătimea; 

Bucură-te, că ai alungat pe diavolul ce o chinuia; 
Bucură-te, al patimii celui tânăr vindecător; 
Bucură-te, al chinului său îndelungat slobozitor; 
Bucură-te, risipitorul nălucirilor diavoleşti; 
Bucură-te, tămăduitorul bolilor omeneşti; 
Bucură-te, cel ce alungi întunericul patimilor; 
Bucură-te, cel ce alinezi durerile sufletelor; 
Bucură-te, Cipriane fericite! 


Condacul 12 

Văzând viaţa ta cea minunată te lăudăm, sfinţite mucenice al lui Hristos şi cântăm 
isprăvile tale. Nu uita de turma ta care te cinsteşte cu credinţă, ci o păzeşte şi o apă- 
ră pururea, ca să propovăduim neîncetat minunile tale strigând: Aliluia! 


Icosul 12 

Cântări de laudă îţi aducem noi cântăreții nevoinţelor tale, lustina, muceniţa lui 
Hristos nu înceta a ruga pe Mirele tău să ne dăruiască mila Sa nouă celor ce-ţi cân- 
tăm cu credinţă: 

Bucură-te, a lui Hristos mireasă nepătată; 

Bucură-te, a credincioşilor mijlocitoare neîncetată; 

Bucură-te, prin care s-a răspândit credinţa creştinească; 

Bucură-te, prin care s-a risipit rătăcirea idolească; 

Bucură-te, primitoarea cununei de biruinţă; 

Bucură-te, păzitoarea celor ce te cinstesc cu credinţă; 

Bucură-te, povăţuitoarea nerătăcită a celor ce se nevoiesc; 

Bucură-te, făclia cea tainică a celor ce se mântuiesc; 

Bucură-te, prin care de întunericul patimilor mă tămăduiesc; 

Bucură-te, prin care de lumina virtuților mă împărtăşesc; 

Bucură-te, luminătoarea turmei lui Hristos; 

Bucură-te, folositoarea poporului celui credincios; 

Bucură-te, lustina, fecioară prea Slăvită! 


Condacul 13 (de trei ori) 

O, doime prea fericită, Cipriane de Dumnezeu cugetătorule şi lustina prea slăvită, 
nu încetaţi a vă ruga pururea PreaSfintei Treimi pentru noi, ca învrednicindu-ne de 
Viaţa cea veşnică, să cântăm: Aliluia! 


Apoi se zic iarăşi: 


Icosul 1 

Lepădând întunericul slujirii diavoleşti, te-ai îmbrăcat în veşmântul cel luminos al 
lui Hristos şi ca un înger petrecând pe pământ de cele cereşti te-ai învrednicit pen- 
tru care şi noi minunându-ne, îţi cântăm: 

Bucură-te, prin care Hristos S-a arătat; 

Bucură-te, prin care diavolul a suspinat; 

Bucură-te, îndreptătorul celor căzuţi în rătăcire; 

Bucură-te, surpătorul dogmelor înşelăciunii; 

Bucură-te, adâncime a cunoaşterii dumnezeieşti; 

Bucură-te, înălțimea petrecerii creştineşti; 

Bucură-te, văditorul înşelăciunii diavoleşti; 

Bucură-te, arătătorul dragostei dumnezeieşti; 

Bucură-te, stea aleasă a crugului ceresc; 

Bucură-te, făclie luminoasă a celor ce rătăcesc; 

Bucură-te, prin care Hristos S-a slăvit; 

Bucură-te, prin care diavolul s-a biruit; 

Bucură-te, Cipriane fericite! 


Condacul 1 

Pe cel ce din întunericul înşelăciunii ca o stea a răsărit, pe Ciprian cugetătorul de 
Dumnezeu să-l cinstim şi împreună cu dânsul pe fecioara lustina să o fericim. Pe 
cei ce au surpat înşelăciunea diavolească şi lui Hristos jertfă bine primită s-au adus, 
care şi de la noi aud: Bucuraţi-vă, aleşilor ostaşi ai lui Hristos! 


(Extras din cărticica: Acatistul şi paraclisul Sfinţilor Ciprian şi lustina) 

Sfântul Nicolae Velimirovici - Proloagele de la Ohrida - Pomenirea Sfântului 
sfinţit mucenic Ciprian şi al Sfintei muceniţe lustina, fecioara 


Ciprian s-a strămutat din Cartagina la Antiohia, unde locuia prea frumoasa fecioara 
lustina, împreună cu părinţii ei, Edesie şi Cleodonia. 


Edesie era popă idolesc şi toţi ai casei lui erau păgâni. Dar după ce lustina a intrat 
într-o biserică creştinească şi s-a luminat cu taina Sfintei credinţe, ea cu harul lui 
Dumnezeu şi-a convertit ambii părinţi la Hristos. Toţi trei au fost bote-zaţi de către 
Optat, episcopul. 


Ciprian însă era filosof şi vrăjitor cumplit şi vestit, care avea stăpânire asupra 
diavolilor şi se sfătuia cu căpeteniile lor. 


Un anume păgân desfrânat din Antiohia, pe nume Aglaid, voia cu orice preţ să 
pună stăpânire asupra fecioarei lustina, înfierbântat fiind de trupească şi dră-cească 
patimă. 


Fecioara însă l-a respins statornic şi categoric şi de aceea Aglaid a apelat la aju- 
torul puternicului vrăjitor Ciprian. 


Ciprian a trimis succesiv la lustina diavoli cumpliţi, care să o facă să se aprindă la 
rândul ei de patima pentru Aglaid, dar nu a izbutit nimic. Căci ea alunga aceşti 
demoni de la ea cu rugăciune, post aspru şi semnul Sfintei Cruci pe care îl făcea 
asupra lor. 

In urma acestor zadarnice eforturi, Ciprian a cunoscut înşelarea în care se afla şi 
puterea Sfintei Cruci şi s-a botezat. EI a fost hirotonit chiar întru preot, iar apoi 
întru episcop. 


Păgânii înnebuniţi de ură l-au denunţat stăpânirii idolatre şi pe el şi pe lustina. 
Ambii au fost judecaţi la Damasc, torturați bestial, apoi decapitaţi la Nicomidia. Ei 
s-au încununat cu cununile slavei către sfârşitul veacului al treilea. 

